ang malakas niyang sigaw na sinabayan ng isang matinding tulak sa mga pulis na kamunti nang ikinabaligtad nila; at di lamang ito ang nagawa: nilabnot pa sa mga bayaning iyon ang dala dalang mga batuta. singtulin ng kidlat na dumalo ang binata sa sigalot. si julio sa mga sandaling iyon, ay latang lata na sa kanyang pakikilamas; kaya'ang pagdalo ni gerardo ay napapanahon. pagpasok ng binata sa loob ng tindahan ay sinigawan siya ng kalaban ni julio na huwag manghimasok sa kanila. hawak nito ang rebolber; dapuwa'sa gayong anyo ng kaaway, ang batong loob ni gerardo ay lalong tumigas mandin, lalong nabuhay ang kanyang dugo. walang agam agam na lumapit sa nananampalasan, at ubos lakas na inihataw sa ulo nito ang dalang kahoy; nguni'ang hinataw ay nakapagpaputok din, at saka dahan dahang nahilo, nalugmok, nawalan ng diwa. mang julio, nakaganti na kayo!! ang noo'biglang pumulas sa mga labi ng mapusok na binata. tumagis ang bala sa kaliwang bisig ni gerardo.